**A 2015. július 30-i rendkívüli képviselő-testületi ülés határozatai**

**52 – 57**

**52/2015.(VII. 30.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. július 30-i rendkívüli képviselő-testületi ülés napirendjét az alábbiak szerint fogadja el:

1./ Műszaki ellenőr kiválasztása a 2014. szeptember 1-i felhőszakadás és villámárvíz által okozott károk helyreállításához

Előterjesztő: Lieszkovszki Gábor polgármester

2./ Kivitelező kiválasztása a 2014. szeptember 1-i felhőszakadás és villámárvíz által okozott károk vis maior támogatással történő helyreállítására

Előterjesztő: Lieszkovszki Gábor polgármester

Határidő: 2015. július 30.

Felelős: Lieszkovszki Gábor polgármester

**53/2015.(VII. 30.) számú határozat** (7 igen egyhangú szavazattal)

Rád Községi Önkormányzat Képviselő-testülete Szabó Zoltán Lehelné (1172 Budapest, Laskó u. 10.) egyéni vállalkozó, igazságügyi műszaki szakértőt bízza meg bruttó 381 000 Ft vállalási díj megfizetésével a 2014. szeptember 1-i felhőszakadás és villámárvíz által okozott károk vis maior támogatással történő helyreállítási munkája műszaki ellenőri feladatának ellátására. Felhatalmazza a polgármestert a szerződés aláírására.

Határidő: 2015. augusztus 15.

Felelős: Lieszkovszki Gábor polgármester

**54/2015.(VII. 30.) számú határozat** (4 igen szavazattal, 3 fő bíráló bizottsági tag nem szav.)

Rád Községi Önkormányzat Képviselő-testülete a WIZLER-AQUA Építőipari, Kereskedelmi és Szolgáltató Korlátolt Felelősségű Társaság ajánlattevő ajánlatát érvényessé nyilvánítja, tekintettel arra, hogy az ajánlat megfelel az eljárást megindító felhívásban, a dokumentációban, valamint a jogszabályokban meghatározott feltételeknek.

**55/2015.(VII. 30.) számú határozat** (4 igen szavazattal, 3 fő bíráló bizottsági tag nem szav.)

Rád Községi Önkormányzat Képviselő-testülete a „Nógrádi és társa” Építőipari és Szolgáltató Korlátolt Felelősségű Társaság ajánlattevő ajánlatát érvényessé nyilvánítja, tekintettel arra, hogy az ajánlat megfelel az eljárást megindító felhívásban, a dokumentációban, valamint a jogszabályokban meghatározott feltételeknek.

**56/2015.(VII. 30.) számú határozat** (4 igen szavazattal, 3 fő bíráló bizottsági tag nem szav.)

Rád Községi Önkormányzat Képviselő-testülete az „AQUA-PILON” Építőipari Kivitelező, Tervező, Bonyolító, Kulturális Szolgáltató és Oktató Kft. ajánlattevő ajánlatát érvényessé nyilvánítja, tekintettel arra, hogy az ajánlat megfelel az eljárást megindító felhívásban, a dokumentációban, valamint a jogszabályokban meghatározott feltételeknek.

**57/2015.(VII. 30.) számú határozat** (4 igen szavazattal, 3 fő bíráló bizottsági tag nem szav.)

Rád Községi Önkormányzat Képviselő-testülete a WIZLER-AQUA Építőipari, Kereskedelmi és Szolgáltató Korlátolt Felelősségű Társaság ajánlattevőt hirdeti ki a 2014. szeptember 1-i felhőszakadás és villámárvíz által okozott károk vis maior támogatással történő helyreállítására lefolytatott közbeszerzési eljárás nyertes ajánlattevőjének.

Az Ajánlattevő, az „Összegezés az ajánlatok elbírálásáról” iratnak megfelelően – figyelemmel a Kbt. 73. §-ára és a Kbt. 71. § (2) bekezdés a) pontjában foglaltakra – az ajánlattételi felhívásban és a dokumentációban meghatározott feltételek alapján, a legalacsonyabb összegű ellenszolgáltatást tartalmazó ajánlat kiválasztása értékelési szempont szerint, a legkedvezőbb érvényes ajánlatot tette.

Határidő: szerződéskötésre: 2015. augusztus 15.

Felelős: Lieszkovszki Gábor polgármester